སླར་ཡང་སྐུ་ཞབས་མཁས་དབང་ཆུང་ཚེ་རིང་ལགས་སུ་ཞུ་རྒྱུར།ད་བར་བོད་ཀྱི་དཔའ་བོ་ཕོ་མོ་བཞི་བཅུ་ཞེ་གྲངས་ཞིག་རང་མི་རིགས་དང་ཆོས་དང་རིག་གཞུང་།༸བདག་ཅག་རྣམས་ཀྱི་མགོན་སྐྱབས་༸གོང་ས་༸སྐྱབས་མགོན་ཆེན་པོ་མཆོག་བོད་ལ་མྱུར་དུ་གདན་ཞུ་དགོས་པའི་དགོས་འདུན་བཏོན་ཡོད།ད་བར་བོད་མི་དེ་ཙམ་ཞིག་གི་རང་ལུས་མཆོད་མེར་སྒྲོན་ནའང་རྒྱ་ནག་གི་ཡ་ལན་གཅིག་ཀྱང་མེད་པ་ནང་བཞིན་བསྡད་ཡོད།རང་ལུས་མེར་སྲེག་གི་བོད་དོན་ཐོག་གཡོ་སྒུལ་ཐེབས་ཐུབ་བམ།ད་དུང་མུ་འཐུད་མེར་སྲེག་གི་ངོ་རྒོལ་བྱེད་མཁན་ཚོར་སྐུ་ཞབས་ཆུང་ཚེ་རིང་ལགས་ནས་རྒྱབ་སྐྱོར་ཡོད་དང་ཡང་ན་དེས་བོད་ཀྱི་གནད་དོན་སེལ་བར་གྲུབ་འབྲས་གང་ཡང་མ་སོན་པ་ཞིག་ལ་ངོས་འཛིན་གྱི་ཡོད་དམ།༸གོང་ས་མཆོག་ནས་རང་ལུས་མེར་སྲེག་གི་ངོ་རྒོལ་དེའི་ཐོག་དགོངས་ཚུལ་ཅི་ཡང་གསུངས་མེད་པར་ཁྱེད་ལ་དགོངས་འཆར་གང་ཡོད་དམ།གལ་ཏེ་༸གོང་ས་མཆོག་ནས་དེའི་སྐོར་བཀའ་སློབ་ནན་པོ་ཞིག་མ་གསུང་ན་གུང་བྲན་ཏང་ནས་འཁྱོག་བརྗོད་བྱེད་པ་བཞིན་ཀུན་སློང་ཡོངས་རྫོགས་༸གོང་ས་མཆོག་ནས་གནང་པ་རེད་ལབ་བཞིན་ཡོད།སྔར་རྒྱ་གར་དབྱིན་ཇིའི་མི་སེར་སྤེལ་ཡུལ་འོག་ཡོད་པའི་སྐབས་རྒྱ་གར་མི་རིགས་རྣམས་ཀྱི་རང་ལུས་མེར་སྲེག་གི་ལས་འགུལ་སྤེལ་ཡོད་དམ།ད་ཆ་རྒྱ་ནག་གུང་བྲན་ཏང་གི་གཉའ་གནོན་འོག་ཡོད་པའི་སོག་པོ་དང་།ཤིང་ཅང་སོགས་ནས་རང་ལུས་མེར་སྲེག་གི་ལས་འགུལ་མི་སྤེལ་བའི་རྒྱུ་མཚན་ཅི་ཞིག་ཡིན་ནམ།མི་རིགས་འདི་གཉིས་ལ་བོད་དང་འདྲ་བར་ཆོས་དང་རིག་གཞུང་།མི་རིགས་ཀྱི་ལ་རྒྱ་ཞིག་ནི་ཡོད་ཀྱི་རེད་པ།གོང་དུ་ཞུས་པ་རྣམས་ལ་སྐུ་ཞབས་ཆུང་ཚེ་རིང་ལགས་ནས་དགོངས་ཚུལ་ཇི་ལྟར་ཡོད་པ་ཕྲན་ཉན་འདོད་ཆེན་པོ་འདུག